open-index/open-wikipedia-markdown huggingface dataset:
Colin Hay

**Colin James Hay** (født 29. juni 1953 i Saltcoats i Skottland) er en skotsk-australsk sanger som er best kjent som vokalist i Men at Work.

I en alder av 14 flyttet han sammen med familien til Australia. I 1978 møtte han Ron Strykert som han startet en duo med. De startet bandet Men at Work sammen med Jerry Speiser, John Rees og Greg Ham. Bandet gav ut albumet *Business as Usual* i 1981.

Etter bruddet med Men at Work i 1985, gav Colin Hay ut flere solo-albumer, inkludert *Looking for Jack* og *Wayfaring Sons* som ble store kommersielle suksesser.

Hay er gift med sangeren Cecilia Noel og er onkel til Sia Furler, vokalist i gruppen Zero 7. Senere har Hay hatt opptredener i TV-serien *[[Scrubs]]*, hvor også noen av hans sanger er spilt, som for eksempel «Beautiful World», «Waiting For My Real Life to Begin» og «Overkill».

## Diskografi
* *Looking for Jack* (1987)
* *Wayfaring Sons* (1990)
* *Peaks & Valleys* (1992)
* *Topanga* (1994)
* *Transcendental Highway* (1998)
* *Going Somewhere* (2001)
* *Company Of Strangers* (2002)
* *Man at Work* (2003)
* *Are You Lookin' At Me?* (2007)
## Referanser


## Eksterne lenker
* 
* 
* 
*
Jalal-Abad

:*For byen i Afghanistan, se [[Jalalabad]].*
:*For byen i Aserbajdsjan, se [[Jalilabad]].*

**Jalal-Abad** (også skrevet **Dzhalal-Abad**, **Jalalabad** og **Jalalabat**) (kirgisisk: Жалалабат, *Dzjalalabat*) er det administrative og økonomiske sentrum i Jalal-Abad-provinsen i det sørvestre Kirgisistan. Byen har en befolkning på omtrent . Den ligger i den nordøstre delen av Ferganadalen.

## Referanser


## Eksterne lenker
*
Leptidea

***Leptidea*** er en slekt av sommerfugler i gruppen hvitvinger.

## Utseende
*Leptidea* er en gruppe med mellomstore (vingespenn ca. 40-50 millimeter) hvitvinger med ganske skjøre vinger, som er hvite bortsett fra at spissen av forvingen kan være gråsvart. Bakvingene er mindre enn framvingene. Bakkroppen er tynn og spinkel. Artene er ganske lik hverandere og kan være vanskelig å skille fra hverandre på ytre karakterer. De flyr ganske sakte og finnes i tilknytning til skog.

## Levevis
Larvene lever på planter i erteblomstfamilien (Fabaceae). Puppen er smal og spiss, festet med et magebelte til et strå.

## Utbredelse
Slekten er utbredt over store deler av den palearktiske sone.
## Navnet
Det latinske navnet, kommer av det greske ordet *Leptos*, og betyr *tynn, spinkel*, og slekten har trolig fått navnet fordi bakkroppen er spinkel, eller tynn.

## Systematisk inndeling
Artene er meget like hverandre i ytre utseende – de europeiske artene *[[Leptidea juvernica]]* og *[[Leptidea reali]]* har først ganske nylig blitt skilt ut som egne arter, forskjellige fra den vidt utbredte *[[Leptidea sinapis]]*.

* Ordenen sommerfugler, Lepidoptera
** Gruppen Ditrysia
*** Overfamilien dagsommerfugler, Papilionoidea
**** Familien hvitvinger, Pieridae
***** Underfamilien Dismorphiinae
****** Slekten ***Leptidea*** Billberg, 1820
******* *[[Leptidea amurensis]]* Ménétriés, 1859 
******* *[[Leptidea darvazensis]]* Bolshakov, 2004
******* *[[Leptidea descimoni]]* Mazel, 2004
******* *[[Leptidea duponcheli]]* (Staudinger, 1871) 
******* *[[Leptidea gigantea]]* (Leech, 1890)
******* *[[Leptidea juvernica]]* Williams, 1946 - Irland, nylig oppdaget at denne er en egen art 
******* *[[Leptidea lactea]]* Lorkovic, 1950
******* *[[Leptidea morsei]]* Fenton, [1882]
******* enghvitvinge, *[[Leptidea reali]]* Reissinger, [1990] 
******* *[[Leptidea serrata]]* Lee, 1955
******* skoghvitvinge, *[[Leptidea sinapis]]* (Linnaeus, 1758) 
******* *[[Leptidea yunnanica]]* Koiwaya, 1996

## Referanser


## Kilder
* Fauna Europaea Web Service (2004) Fauna Europaea version 1.1, www.faunaeur.org .
* Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. ISBN 91-88506-51-7
* Tree of life – ''Leptidea''

## Eksterne lenker
* 
* Moths and Butterflies of Europe and North Africa - flott bildesamling.
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
RørosBanken

**RørosBanken** eller  **Røros Sparebank** er en sparebank i Røros, etablert i 1842.

Røros Sparebank var på den tiden en av de aller første sparebankene i Trøndelag. 

RørosBanken ble i 1997 tilsluttet Eika-Gruppen, en allianse av ca. 80 frittstående og selvstendige sparebanker i Norge. Banken har hovedkontor i Røros sentrum, og en filial på Frogner i Oslo. Hovedkontoret på Røros inkluderer per 2021 også et eget kontor for Aktiv Eiendomsmegling. Det er 40 ansatte på hovedkontoret, og 3 ansatte i Oslofilialen, som fungerer som et rådgivnings- og salgskontor.

## Referanser
Carl Jacob Schnitler

**Carl Jacob Schnitler** (1932–2004) var en voldtekts- og drapsmann fra Bergen.

## Første dom
I 1961 ble Schnitler dømt til 90 dagers ubetinget fengsel for grov legemsbeskadigelse etter å ha lurt en 17 år gammel jente inn i bilen sin, for deretter å ha slått henne i hodet med en gummihammer. Det ankom da flere biler til stedet og jenten klarte å stikke av. Da Schnitler ble arrestert hevdet han å ha slått henne for å ha samleie med henne, men trakk senere forklaringen sin.

## Rita-saken
29. november 1962 forsvant 14 år gamle Rita Elisabet Haakonsen sporløst mens hun var på vei til en venninne på Laksevåg utenfor Bergen. Det ble igangsatt en større leteoperasjon etter henne, men hun ble ikke funnet før to måneder senere, 9. februar 1963. Liket hennes ble funnet av en vannverksarbeider i en kum ved Garpetjernet. Hun hadde blitt voldtatt og kvalt. Åstedsgranskere fra Kriminalpolitisentralen ble sendt til Bergen for å bistå åstedsgranskningen. Blant annet ble snøen som dekket åstedet smeltet bort ved hjelp av oljebrennere, noe som avdekket bilspor fra en liten bil.

Schnitler var allerede i både politiets og befolkningen i Bergens søkelys på grunn av hendelsen i 1961, samt at han eide en lys «folkevogn» og at en mann i en lys folkevogn hadde kjørt rundt og forsøkt å lure unge jenter inn i bilen på forsvinningsdagen. Han ble avhørt av politiet fire dager etter forsvinningen. 21. februar 1963 ransaket politiet hjemmet hans og en lagerbygning firmaet hans disponerte. Dagen etter ble han arrestert, og han tilsto drapet, men ikke voldtekt.

29. mai 1963 ble Schnitler dømt til livsvarig fengsel og ti års sikring for voldtekt og drapet på Rita Haakonsen. Han fikk saken gjenopptatt og ble 7. desember 1965 endelig dømt til livsvarig fengsel for utukt mot mindreårig og overlagt drap.

I forbindelse med denne saken ble han også dømt for legemsbeskadigelse av en kvinne i 1961 og voldtekt av en tolv år gammel jente i 1962.

### Hendelser under soning
I 1976 ble han overført Ila for å sone sikringsdelen av dommen. Under en permisjon slo han sin sovende forlovede med en hammer, og ble dømt til fire år i fengsel. I 1985 ble han dømt for flere voldtekter av en arbeidskollega, og i 1990 ble han tiltalt for frihetsberøvelse av en elleve år gammel jente, men saken ble henlagt.

I november 1992 ble *[[Dagbladet]]* felt i Pressens Faglige Utvalg for å ha brutt god presseskikk etter et intervju med Schnitler i avisen i mars 1992.

### Løslatelse og erstatningssak
25. oktober 1993 ble Schnitler løslatt etter å ha sonet fengselsstraff og sikring. Samme dag ble det tatt ut ny tiltale med påstand om fortsatt sikring, da påtalemyndigheten mente Schnitler fremdeles var en fare for samfunnet. Han gikk med på å bo i et frigangshjem mens saken ble behandlet, men saken ble glemt. I 1996, etter flere purringer, ble saken mot Schnitler avsluttet og han gikk deretter til erstatningssak for tapte inntekter. I 2001 ble han tilkjent  kroner i erstatning og saksomkostninger.

## Død
Han døde på et sykehjem på Etterstad i Oslo i 2004, 72 år gammel. Han etterlot seg fire barn fra to ekteskap.

## Referanser
Sargassoulke

**Sargassoulke** er en fisk som blir opptil 20 cm lang. Den lever nær overflaten, mellom flytende *[[Sargassum]]*-tang, i alle subtropiske hav.
Sargassoulken har et antall tanglignende vedheng som gjør den vanskelig å skjelne fra tangen.
De fortykkede bryst- og bukfinnene tjener som lemmer, og setter fisken i stand til å «gå» mellom tangklasene.

Sargassoulken ligger kamuflert i tangklasene og venter på at mulige jaktbytter kommer innen rekkevidde før den kaster seg over disse.

## Eksterne lenker
*
Running Wild

**Running Wild** er et power metal-band fra Tyskland. Bandet har vært veldig viktig for utvikling av power metal-sjangeren, sammen med band som Helloween, Rage, Grave Digger og Blind Guardian.

Bandet ble startet i 1976 under navnet Granite Heart av medlemmene Rolf Kasparek (vokal og gitar), Uwe Bendig (gitar), Michael Hoffmann (trommer) og Jörg Schwarz (bass). De første utgivelsene inneholdt tekster med satanistiske referanser, men dette forandret seg med albumet *[[Under Jolly Roger]]*, som ble utgitt i 1987. Fra da av ble gruppa kjent som et «pirat-metal-band», siden flere av låtene på albumet og senere album omhandlet pirater, både musikalsk og tekstlig.

I 2009 kunngjorde Rolf Kasparek at medlemmene i Running Wild skulle skille lag. Som en hyllest til sine tyske fans, spilte gruppa sin siste konsert på Wacken Open Air-festivalen juli 2009. Bandet kunngjorde imidlertid i oktober 2011 at bandet skulle gjenforenes.

## Diskografi
### Studioalbum og EP-er
* *[[Death Metal (album)|Death Metal]]* (split album) – (1984) 
* *Victim of States Power* (EP) – (1984)
* *Gates to Purgatory* – (1984)
* *Branded and Exiled* – (1985)
* *Under Jolly Roger* – (1987)
* *Port Royal* – (1988)
* *Death or Glory* – (1989)
* *Wild Animal* (EP) – (1990)
* *Little Big Horn* (EP) – (1991)
* *Blazon Stone* – (1991)
* *Pile of Skulls* – (1992)
* *Black Hand Inn* – (1994)
* *Masquerade* – (1995)
* *The Rivalry* (EP) – (1998)
* *The Rivalry* – (1998)
* *Victory* – (2000)
* *The Brotherhood* – (2002)
* *Rogues En Vogue* – (2005)
* *Shadowmaker* – (2012)
* *Resilient* – (2013)
* *Rapid Foray* (2016)
* *Blood on Blood* (2021)

### Livealbum
* *Ready for Boarding* – (1988)
* *Live* – (2002)

### Samlealbum
* *The First Years of Piracy* – (1991)
* *The Story of Jolly Roger* – (1998)
* *Singles Collection* – (2000)
* *Legendary Tales* (boks) – (2002)
* *20 Years In History* – (2003)
* *Best of Adrian* – (2006)

### Singler
* *Bad to the Bone* – (1989)
* *Lead Or Gold* – (1992)
* *Sinister Eyes* – (1992)
* *The Privateer* – (1994)
* *Revolution* – (2000)

### [[VHS|Video]] og [[DVD]]
* *Death or Glory Tour - Live* – (1990)
* *Live* (DVD) – (2002)
* *The Final Jolly Roger-DVD* (DVD) – (2011)

## Eksterne lenker
* 
*
Alex Rodrigo Dias da Costa

**Alex Rodrigo Dias da Costa** bedre kjent som **Alex** (født 17. juni 1982 i Niterói) er en brasiliansk fotballspiller som spiller for AC Milan. Han ble kjøpt av Chelsea i 2004, men var på utlån til PSV Eindhoven i tre sesonger. Så spilte han 2 og halv år for den franske fotballklubben Paris-SG. Han ble kjøpt av AC Milan den 10. juni 2014

## Referanser


## Eksterne lenker
*
Liste over museer i Barcelona

Dette er en **liste over museer i [[Barcelona]]**.

*Museu d'Arqueologia de Catalunya
*Museu d'Art Contemporani de Barcelona (MACBA)
*Caixafòrum Barcelona
*Centre d'Art Santa Mònica (CASM)
*Centre de Cultura Contemporània de Barcelona (CCCB)
*Cosmocaixa Barcelona (tidligere *Museu de la Ciència de Barcelona*)
*Espai Gaudí (La Pedrera)
*Fundació Antoni Tàpies
*Fundació Barcelona Olímpica
*Fundació Joan Miró
*Institut Botànic de Barcelona
*Jardí Botànic de Barcelona
*Museu de les Arts Aplicades
**Museu de Ceràmica
**Museu de les Arts Decoratives
**Museu Tèxtil i d'Indumentària
*Museu d'Autòmates
*Museu Barbier-Mueller d'Art Precolombí
*Museu del Calçat
*Museu de Cera de Barcelona
*Museu de Ciències de Barcelona
*Museu del Clavegueram
*Museu del Còmic i la Il·lustració
*Museu Egipci de Barcelona
*Museu de l'Eròtica de Barcelona
*Museu Etnològic de Barcelona
*Museu del FC Barcelona
*Museu Frederic Marès
*Museu Gaudí
*Museu de Geologia
*Museu d'Història de Catalunya
*Museu d'Història de la Ciutat
**Centre d'Interpretació del Park Güell
*Museu Marítim
*Museu Militar de Barcelona
*Museu de la Música de Barcelona
*Museu Nacional d'Art de Catalunya (MNAC)
*Museu del Perfum - Fundació Planas Giralt
*Museu Picasso
*Museu Taurí
*Museu de la Xocolata
*Museu de Zoologia
*Palau de la Virreina
*Palau Robert

## Se også
*Severdigheter i Barcelona
Live in Leipzig

***Live in Leipzig*** er et konsertalbum fra det norske black metal-bandet Mayhem. Det ble spilt inn i Leipzig i Tyskland den 26. november 1990.

## Opprinnelse og publikasjon
Konserten var en del av en turné mens kaoset ønsket å spille i flere europeiske land. Konsertene måtte imidlertid avlyses i noen tilfeller. I Øst-Tyskland spilte gruppen etter planen 23. november 1990 i Annaberg-Buchholz, 24. november i Bergisdorf nær Zeitz og 26. november i Leipzig. Opptredenene til André «Abo» Alsleben fra Leipzig, som da var aktiv som musiker og utgiver av en fanzine, ble organisert. Han ble klar over "Slayer"-fanzine på Mayhem, utgitt av Jon «Metalion». Alsleben og Euronymous ble deretter kontaktet i flere måneder.

Konserten i Leipzig fant sted i "Eiskeller". Den tyske Grindcore-gruppen Manos fra Querfurt i Sachsen-Anhalt, som Mayhem også hadde støttet i Bergisdorf, utført som åpningsakt. Rundt 90 tilskuere var til stede og derfor mindre enn de andre. Under sangen "Pure Fucking Armageddon" la Dead sår i armen med en kniv. I tillegg bruker Mayhem grisehoder under alle konserter som dekorasjon på scenen.

To skudd ble laget av konserten i Leipzig. Den ene ble avvist av gruppen som for ille. Alsleben sendte dem deretter den andre musikkkassetten. På bakgrunn av dette innspillingen dukket albumet opp i 1993 på det italienske plateselskapet "Obscure Plasma Records" (i dag "Avantgarde Music"). Fra konserten i Bergisdorf, en bootleg med navnet "Live in Zeitz" også exeses.

"Live In Leipzig" er den eneste publikasjonen av Mayhem i full albumlengde som Dead kan høres på.

Abo Alsleben ga ut en bok om sine erfaringer med Mayhem i 2020.

## Sporliste
#«Deathcrush» (4:37)
#«Necrolust» (3:46)
#«Funeral Fog» (6:31)
#«The Freezing Moon» (7:05)
#«Carnage» (4:06)
#«Buried by Time and Dust» (5:29)
#«Pagan Fears» (7:00)
#«Chainsaw Gutsfuck» (5:07)
#«Pure Fucking Armageddon» (3:10)

## Artister
*Dead (Per Yngve Ohlin) &ndash; Vokal
*Euronymous (Øystein Aarseth) &ndash; Gitar
*Necrobutcher (Jørn Stubberud) &ndash; Bass
*Hellhammer (Jan Axel Blomberg) &ndash; Trommer

## Litteratur
* Abo Alsleben: *Mayhem Live in Leipzig - Wie ich den Black Metal nach Ostdeutschland brachte.* bookra forlegger, Leipzig 2020, ISBN 978-3-943150-66-7.

## Kilder
* 

## Eksterne lenker
* 

## Referanser
Lucius Cornelius Sisenna

**Lucius Cornelius Sisenna** (født ca. 120 f.Kr., død 67 f.Kr.) var en romersk soldat, historiker og pretor, som skrev verket *Historiæ*, et hovedverk på 23 bøker, som alle har gått tapt, unntatt noen få fragmenter. Det ble sagt at historikeren Sallustius skrev sitt verk ved samme navn som en fortsettelse av Sisennas verk. Cicero uttrykte til en viss grad en berømmelse for Sisennas stil. 

Sisenna oversatte også en samling erotiske og pikareske fortellinger av grekeren Aristeides av Milet ved tittelen *Milesiæ fabulæ* (*Mileske fabler*) som det er blitt sagt tjente som modell for Petronius’ *[[Satyricon (bok)|Satyricon]]*.

Sisenna ble drept i kamp i løpet av Pompeius’ hærtokt mot pirater etter den mithradatiske krig. Sisenna hadde vært kommandant for styrkene ved den greske kysten.

## Biografi
Lite er kjent om Sisennas liv og hans familie. Den første Cornelius Sisenna (muligens Lucius' bestefar eller oldefar) var pretor i 183 f.Kr. Det er ikke trolig at hans familie stammer fra den mer berømte familien Cornelius. Enkelte historikere mener at familien stammer fra Etruria.

Sisenna støttet trolig Sulla under borgerkrigen i 8-årene f.Kr. Han var venn med noen av Sullas viktigste allierte, inkludert Lucius Licinius Lucullus. Han tok også parti for Sulla i sine skrifter. Rett etter at Sulla ble diktator ble Sisenna valgt til pretor i 78 f.Kr., noe som tydet på at han hadde politiske fordeler av Sullas seier.

Bortsett fra pretorvalget kjenner man lite til Sisennas politiske karriere. Det er blitt antatt at han styrte Sicilia i 77 f.Kr. etter pretorperioden, men det er usikkert. Senere sluttet han seg til det mislykkede forsvaret av Gaius Verres som ble anklaget av Marcus Tullius Cicero i 70 f.Kr. Han ble også valgt som utsending til Pompeiis krig mot sjørøverne og ble drept i kamp på Kreta i 67 f.Kr.

## ''Historier''
Sisenna er mest husket for sitt tapte verk *Historier* som dekket årene fra ca. 90 til 78 f.Kr. Det eksisterer bare noe fragmenter fra dette verket, de fleste referert av den senere grammatikeren Nonius Marcellus.

Sisennas verk utgjorde sannsynligvis minst 12 bøker, kanskje så mange som 23. De dekket i detalj forbundsfellekrigen (91–88 f.Kr.) og borgerkrigen under Sulla i 80-årene f.Kr. Sallusts fragmentariske *Historier* som begynner i 78 f.Kr., ser ut til å ha vært en fortsettelse av Sisenna.

Sisennas verk ble mye lest i antikken og en grunnleggende kilde for sin tidsperiode og flere av de etterfølgende romerske historikerne siterer ham.

## Referanser
Mamoz.no

**mamoz.no** er en norsk nettbutikk og databutikkjede med tre butikker. To i Trondheim og én i Fredrikstad. Hoveddelen av produktene som selges er datamaskiner og datakomponenter, mobiltelefoner, foto og TV-er.

Nettbutikken mamoz.no ble startet våren 2001 av NTNU-studentene Bjørn Johan Ekren og Carl Christian Strømberg.

Selskapet hadde i 2006 en omsetning på 50,6 millioner kroner og har siden starten hatt over 100&nbsp;000 kunder på nett og i sine butikker.

I november 2007 flyttet mamoz.no avd. Nardo inn i nye 1500 kvm store butikk- og lagerlokaler i Nardovegen 16b.

Høsten 2009 ble logistikkdelen av mamoz.no flyttet til Furuset Distribusjon AS, samt nye avdelinger ble etablert på Furuset og i Torvbyen i Fredrikstad. Den 17. juni 2010 ble Furuset-avdelingen lagt ned.
Haupttreuhandstelle Ost

**Haupttreuhandstelle Ost** (HTO) var en organisasjon i Tyskland under det nasjonalsosialistiske styret. Den kalte seg selv «Vermögensverwaltung des ehemaligen polnischen Staates» («Den tidligere polske statens formuesforvalter»); i virkeligheten ledet den plyndringen av den samlede stats- og privatformue i Polen.

Sjefsjurist i HTOs avdeling VI var Hermann Höpker-Aschoff, senere den første leder for Bundesverfassungsgericht, den tyske forfatningsdomstolen.

Haupttreuhandstelle Ost ble grunnlagt i 1939 og oppløst i 1945.

## Eksterne lenker
* Fritz Bauer Institut 
* H-Soz-u-Kult
Aulokrom

En **aulokrom** er et nytt treblåseinstrument som ble oppfunnet av belgieren François Louis i 2001. Instrumentet består av to sopransaksofoner som kan bli spilt hver for seg eller sammen. Navnet kommer fra det greske *aulos* (navnet til det mest berømte gamle greske instumentet) og *crome* (for *chromatic* (kromatisk) og *colored* (farget)). De første brukerne av dette instrumentet var saksofonistene Fabrizio Cassol og Joe Lovano. 

## Eksterne lenker
* Aulochrome.com
Out from the Dark

***Out from the Dark *** er et album av det norske black metal-bandet Mayhem. Albumet består av øvingsopptak fra 1989.

## Sporliste
#«Pure Fucking Armageddon» – 2:59
#«Funeral Fog» – 5:20
#«Freezing Moon» – 6:13
#«Buried by Time and Dust» – 5:32
#«Deathcrush» – 3:22
#«Chainsaw Gutsfuck» – 3:43
#«Necrolust» – 6:13

## Medlemmer
*Dead (Per Yngve Ohlin) – Vokal
*Euronymous (Øystein Aarseth) – Gitar
*Necrobutcher (Jørn Stubberud) – Bass
*Hellhammer (Jan Axel Blomberg) – Trommer

## Kilder
* 

## Eksterne lenker
*
Alvastraboplassen

**Alvastraboplassen** er en større stolpekonstruksjon fra steinalderen i Sverige, mer enn 5&nbsp;000 år gammel og beliggende nær Alvastra kloster i Ödeshögs kommune, Östergötlands län.

I nærheten av myren Dagsmosse, ikke langt fra Linköping, ble det i 1909 under graving av dreneringsdiker funnet et 20&ndash;35 cm tykt kulturlag under det øverste metertykke torvlaget. I kulturlaget lå det flere gjenstander av grønnstein, flint, rav og tre, deriblant et stort antall uferdige dobbelteggede økser. Kulturlaget hviler på et golv av kraftige bjørk- og furustammer lagt inntil hverandre. Mellom disse er det på flere steder funnet rester av loddrette stolper på rekke, som palisader. Direkte på golvet fantes flere forsterkninger av gråstein og kalkstein. Utlagte trestokker utgjorde en lang smal gangbro som førte fra anlegget inn på fast mark.

## Funksjon

Av dendrokronologiske undersøkelser fremgikk at det pågikk utbygning av stedet i en periode på 42 år. Arkeologen Otto Frödin ledet undersøkelsen av stedet i årene 1909-30, og konkluderte med at det hadde vært et forsvarsanlegg. Arkeologen Mats Malmer, undersøkte området 1976-80 og tolket det i stedet som et offer- og kultsted. Medvirkende var trolig funnet av en hodeskalle fra en steinaldermann i tyveårene. Snittmerker fra en flintkniv rundt skallen tydet på skalpering. Trolig ble kraniet satt på stake ved boplassen. Ute i myren stod enkle hytter, omgitt av våtmark, et sølehav som ikke kunne bære vekten av mennesker. Selv kom innbyggerne til og fra på en trebro/gangbro. Hodeskallen kan tilhøre en inntrenger som ble overrumplet og satt ut til skrekk og advarsel. 

Kraniet ble funnet inntil gangbroen. På selve boplassen, som besto av omkring 20 små firkantete hus, ble det også funnet dyreknokler og rester etter vegetabilsk føde. I løpet av de 42 årene med byggeaktivitet har det vært bosetning hovedsakelig de første 18 årene, og de siste tre. Mellom aktivitetsperiodene vokste det opp småtrær gjennom gulvet som ble ryddet vekk med uregelmessige mellomrom.

Anlegget er datert til ca. 3100 f.Kr. og tilhørte traktbegerkulturen. Rundt den nåværende Broby gård var det den gang tett løvskog. Den tusen m2 store boplassen består av flere tusen påler og kjepper hentet fra skogen som ble helt uthogd av byggeprosjektet. I dag tolkes det som møteplass for storstilte rituelle aktiviteter med fokus på møte mellom kulturer. 

Det finnes lignende steder andre steder i Skandinavia, og mer kjente stolpeboplasser i Europa i Sveits, og noen yngre i Irland og Skottland.

## Referanser
Anthocharis

* bare europeiske arter
** *[[Anthocharis cardamines|A. cardamines]]*
** *[[Anthocharis damone|A. damone]]*
** *[[Anthocharis euphenoides|A. euphenoides]]*
** *[[Anthocharis gruneri|A. gruneri]]*

***Anthocharis*** er en slekt av sommerfugler i gruppen hvitvinger.

## Utseende
*Anthocharis* er en gruppe med mellomstore (vingespenn 32-50 millimeter), hvite eller lysgule hvitvinger med avrundede vinger. Hannene kjennes på den orange fargen i fremre del (spissen) av framvingen, hunnenes vingespiss er gråaktig. Undersiden av forvingen er farget som oversiden, undersiden av bakvingen er mønstret i grønt og hvitt/gult. Hos noen arter er forvingene svakt sigdformet. De flyr rask og har en rettlinjet kurs.

Puppen er lang og svært smal.

## Navnet
Det latinske navnet, er sammensatt av to greske ord *Anthos* som betyr *blomster*, og 
*grace* som betyr  *elegant*. Slekten har trolig fått navnet fordi de er «vakre som blomster», eller fordi bakvingenes spraglede tegninger kan gi god kamuflasje dersom sommerfuglen hviler på visse blomster i skjermplantefamilien (Apiaceae).

## Levevis
Larvene utvikler seg på urter i korsblomstfamilien, for eksempel engkarse (*Cardamine pratensis*). De voksne sommerfuglene flyr på enger, i veikanter og lignende og besøker gjerne blomster.

## Utbredelse
Slekten er holarktisk.
## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Coliadinae
***** slekt ***Anthocharis*** Boisduval, Rambur, Duméril & Graslin, 1833 
****** Aurorasommerfugl *Anthocharis cardamines* (Linnaeus, 1758) 
****** Anthocharis belia (Linnaeus, 1767) 
****** Anthocharis euphenoides Staudinger, 1869 
****** Anthocharis bieti (Oberthür, 1884) 
****** Anthocharis scolymus Butler, 1866 
****** Anthocharis damone Boisduval, 1836 
****** Anthocharis gruneri Herrich-Scäffer, 1851 
****** Anthocharis cethura C. & R. Felder, 1865
****** Anthocharis sara Lucas, 1852 
****** Anthocharis julia Edwards, 1872 
****** Anthocharis stella Edwards, 1879
****** Anthocharis taipaichana Verity, 1911
****** Anthocharis thibetana Oberthür, 1886
****** Anthocharis bambusarum Oberthür 
****** Anthocharis midea (Hübner, 1809) 
****** Anthocharis lanceolata Lucas, 1852 
****** Anthocharis limonea (Butler, 1871)

## Kilder
* Fauna Europaea Web Service (2004) Fauna Europaea version 1.1, www.faunaeur.org .
* Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. ISBN 91-88506-51-7

## Eksterne lenker
* 
* ''Anthocharis'' – www.nic.funet.fi/ – Lepidoptera database
* Moths and Butterflies of Europe and North Africa - flott bildesamling.
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Mediolanum Capta Est

***Mediolanum Capta Est*** (utgitt 1998) er et konsertalbum av det norske black metal-bandet Mayhem. Albumnavnet er på latin og er ment å bety «Milano er tatt», men er grammatisk ukorrekt. Den riktige tittelen ville vært *Mediolanum captum est*. Milano er den italienske byen hvor albumet ble spilt inn.

## Sporliste
#«Silvester Anfang» (1:51)
#«Deathcrush» (3:31)
#«Fall of Seraphs» (6:34)
#«Carnage» (4:42)
#«Necrolust» (3:47)
#«Ancient Skin» (5:42)
#«Freezing Moon» (6:50)
#«Symbols of Bloodswords» (4:52)
#«From the Dark Past» (5:12)
#«Chainsaw Gutsfuck» (5:16)
#«I Am Thy Labyrinth» (6:14)
#«Pure Fucking Armageddon» (1:01)

## Artister
*Maniac &ndash; vokal
*Blasphemer &ndash; gitar
*Necrobutcher &ndash; bass
*Hellhammer &ndash; trommer
*Attila Csihar &ndash; Gjestevokal på «From the Dark Past»

## Kilder
* 

## Eksterne lenker
*
«Victor»

**«Victor»** var et dansk-norsk krigsskip fra Christian IVs regjeringstid. Som den nye kongens første krigsskip ved Haderslevhus ble det gjenstand for mye oppmerksomhet fra den skipsinteressante kongen som oppholdt seg på Haderslevhus for å overvåke skipsbyggingen. Byggingen fant sted fra høsten 1597 til sommeren 1598, men skipet var først bygget ferdig tidlig i 1599.

Skipsbyggeren Robert Petersen fra Skottland som konstruerte og bygget det nye skipet, måtte integrerte flere av kongens anmodninger som å sette inn en installasjon omkring et pumpesystem som sørget for vann til det kongelige badekaret på to tonn vekt. De bevarte regnskapene om utgiftene ved byggingen omkring utsmykking, seilduk, maling og annet for å sette deres preg på skipets utseendet indikerte et spesielt skip som var ment som et ekte *kongeskip* for kongelige sjøreiser.

Skipsbyggeren har dessverre ikke etterlatt skipstegninger for ettertiden og nærmere beskrivning av utseendet på *mellomskipet* på ca. 600 tonn deplasement, er ikke heller bevart.

Men et kobberstikk fra Hamburg av hollenderen Jan Dircksen van Campen, viste en todekker som skal ha vært Christian IVs personlige admiralskipe på sjøreisen til Nord-Norge i 1599 og på hans Englandsbesøk i 1606. Kobberstikket som ikke oppgav hvilket skip det var eller hva dets navn er, hadde forledet flere til å tro det var tredekkeren «Tre Kroner», det største krigsskipet i sin samtid etter sjøsettingen i 1604.

På de fleste sjøreisene som den unge dansk-norske kongen dro på, ble «Victor» nesten alltid tatt i bruk som hans personlige reisefartøy. Det var også benyttet for utsendinger på viktige diplomatiske reiser til andre land som kansleren Jacob Ulfeldt som hans reisen til Spania sammen med Jens Munk i 1613. Som et mellomskip med en bestykning på 44 kanoner så dette krigsskipet også aktiv tjeneste med strid mot svenskene og sjørøverne som da det rensket ut Barentshavet for sjørøverskip i 1615.

I 1636, etter en lang tjeneste som en av de beste krigsskipene i den dansk-norske flåten som også hadde vært det meste foretrukkede admiralskipet, ble «Victor» hugget opp. Restene ble sendt som brensel til Barnehuset i København.

## Kilder
* *Arne Keller*, artikkel «Admiralskibet Victor» i Siden Saxo nr. 33 https://web.archive.org/web/20071106054751/http://www.sidensaxo.dk/Nyeste-nummer.33.0.html
* *Niels M. Probst* Den danske flådes historie 1588-1660 Christian 4.s flåde 1996 ISBN 87-00-28586-2
Den ukrainske sosialistiske sovjetrepublikk

**Den ukrainske sosialistiske sovjetrepublikk** var en sosialistisk stat i Ukraina, og en av de 15 republikkene i Sovjetunionen.

## Opprettelsen av staten, og eget land
Etter den russiske revolusjon prøvde flere politiske fraksjoner å skape en uavhengig Ukrainsk stat. Den 28. juni 1917 opprettet ukrainske bolsjeviker og mensjeviker Den ukrainske nasjonale republikk, og erklærte uavhengighet fra Russland.

Den 20. november 1917 erklærte Ukraina seg som en autonom del av Den russiske sovjetiske føderative sosialistrepublikk. 
Bolsjevikene ønsket en føderasjon med den russiske sovjetrepublikken, men manglet bred folkelig støtte. Under en separat kongress deklarerte de opprettelsen av sovjetrepublikken Ukraina (Respublyka Rad Ukrajiny) den 25. desember 1917, som imidlertid også var uavhengig av Russland.

Den 22. januar 1918 ble deretter den ikke-kommunistiske ukrainske folkerepublikk, opprettet – også uavhengig av Russland. Mellom 27. januar og 1. mars 1918 ble landet okkupert av russerne, og internt fulgte en serie allianser mellom anarkister og paramilitære grupper av haydamaker.

Mellom 1. mars og 16. desember 1918 ble landet deretter okkupert av en allianse mellom Tyskland og Østerrike-Ungarn. Bolsjevikene ble fullstendig fordrevet fra Ukraina, og mellom 18. april og 20. november 1918 var den kommunistiske staten oppløst i samband med freden i Brest-Litovsk som sa la Ukraina i den tyske innflytelsessfæren. Etter Tysklands nederlag i første verdenskrig ble denne avtalen ignorert og den 14. desember 1918 ble deretter Den ukrainske folkerepublikk gjenopprettet. Mellom 18. desember 1918 og 8. april 1919 ble Odessa okkupert av de vestallierte. 

Den 6. januar 1919 ble Den ukrainske sosialistiske konsilie-republikk grunnlagt, for deretter å opphøre den 21. desember 1919. Under den polsk-sovjetiske krig (februar 1919–mars 1921) kjempet Den ukrainske folkerepublikk og Den ukrainske sosialistiske sovjetrepublikk (Sovjet-Ukraina) på hver sin side. Etter krigen, den 7. mai 1921 ble imidlertid den ikke-kommunistiske delen av Ukraina absorbert av Den ukrainske sosialistiske sovjetrepublikk. Denne staten forble så et eget land i de neste 1,5 årene.

## Som del av Sovjetunionen

Den 30. desember 1922, var Den ukrainske sosialistiske sovjetrepublikk, sammen med Den russiske sovjetiske føderative sosialistrepublikk, Den hviterussiske sovjetrepublikk og Den transkaukasiske sosialistiske føderative sovjetrepublikk, en av de fire grunnleggende medlemmer av Sovjetunionen.

I 1945 ble det foretatt enkelte tilføyelser til Grunnloven i Den ukrainske sosialistiske sovjetrepublikk, som tillot en begrenset autonomi i internasjonale spørsmål. Disse tilføyelser gjorde det mulig for Ukraina å bli en av grunnleggerne av FN,  sammen med Sovjetunionen og Hviterussland. I virkeligheten innebar dette kun flere seter og stemmer i FN, ettersom Den ukrainske sosialistiske sovjetrepublikk ikke hadde noen uavhengig stemme i internasjonale spørsmål. Den ukrainske sosialistiske sovjetrepublikk ble en uavhengig stat den 24. august 1991, og skiftet navn til Ukraina.

## Fotnoter

## Eksterne lenker
*
Zegris

* bare europeiske arter
** *[[Zegris eupheme]]*

***Zegris*** er en slekt av sommerfugler i gruppen hvitvinger.

## Utseende
Middelsstore (vingespenn ca. 40 millimeter), hvite sommerfugler. Forvingens spiss er brunsvart med et oransje felt som er særlig framtredende hos hannen. Lenger inne i forvingen er det en kommaformet, svart flekk. Bakvingen er hvit på oversiden, men undersidens tegninger skinner noe gjennom. Denne er grågrønn med store, gule flekker. Spissen av forvingen er gulgrå på undersiden.

## Levevis
Artene lever på tørre, varme steder med mye blomster, for eksempel i kanten av dyrket mark og i hager som holder på å gro igjen. Larvene lever på urter i korsblomstfamilien.

## Utbredelse
Slekten er utbredt i middelhavsområdet, det sørlige Russland, Midtøsten og Sentral-Asia.
## Systematisk inndeling
*Zegris pyrothoe* var tidligere plassert i slekten *Microzegris*.

* sommerfugler (Lepidoptera) 
** gruppe / overfamilie **[[dagsommerfugler]]** (Papilionoidea)
*** familie hvitvinger (Pieridae) 
**** delgruppe Pierinae 
***** Anthocharidini 
****** slekt **Zegris** Boisduval, 1836
******* underslekt *[[Microzegris]]* 
******** *[[Zegris pyrothoe]]* (Eversmann, 1832) – sørlige Sibir og Sentral-Asia
******* underslekt *Zegris* 
******** *[[Zegris eupheme]]* (Esper, 1804) – fra Marokko og Spania til det vestlige Kina
******** *[[Zegris fausti]]* (Christoph, 1877) – Sentral-Asia, øst til Pakistan
## Kilder
* ''Zegris'' – http://www.nic.funet.fi/
* Fauna Europaea Web Service (2004) Fauna Europaea version 1.1, www.faunaeur.org .

## Eksterne lenker
* 
* www.leps.it Bilder av ''Zegris eupheme''
* Moths and Butterflies of Europe and North Africa - flott bildesamling over europeiske sommerfugler.
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Direkte ordførervalg under kommunevalget 1999

**[[Direkte ordførervalg]]** ble arrangert for første gang i 1999. Det var 19 relativt små kommuner med i forsøket. 

## Kilder

*Statistisk sentralbyrå
Vektløfting under Sommer-OL 1928

**Vektløfting under Sommer-OL 1928** ble arrangert 28. og 29. juli 1928 i Krachtsportgebouw i Amsterdam. 

Det var femte gang vektløfting var på det olympiske programmet i Sommer-OL 1928 i Amsterdam. 94 utøvere fra 19 nasjoner konkurrerte i fem ulike vektklasser, alle kun for menn.

## Medaljefordeling

## Resultater
### Fjærvekt (60 kg)

### Lettvekt (67,5 kg)

### Mellomvekt (75 kg)

### Lett tungvekt (82,5 kg)

### Tungvekt (over 82,5 kg)

## Eksterne lenker
* Weightlifting at the 1928 Summer Olympics hos olympedia.org
Roing under Sommer-OL 1936

**Roing under Sommer-OL 1936** ble arrangert fra 11. til 14. august 1936 på Regattastrekningen i Grünau.

Roing var med på det olympiske programmet for niende gang under Sommer-OL 1936 i Berlin. 314 utøvere fra 24 nasjoner konkurrerte i sju roøvelser, alle for menn. Vertsnasjonen Tyskland ble beste nasjon med fem gullmedaljer. 

## Medaljefordeling

## Resultater
### Singelsculler

### Dobbeltsculler

### Toer uten styrmann

### Toer med styrmann

### Firer uten styrmann

### Firer med styrmann

### Åtter

## Eksterne lenker
* Rowing at the 1936 Summer Olympics hos olympedia.org
Elise Båtnes

**Elise Båtnes** (født 24. juni 1971 i Trondheim) er en norsk fiolinist og 1. konsertmester for Oslo Filharmoniske Orkester.

## Bakgrunn

Båtnes begynte å spille fiolin fire år gammel ved Trondheim kommunale musikkskole med Kåre Opdal som sin første lærer. Hun debuterte fire år senere som solist sammen med Trondheim Symfoniorkester. Hun fikk sin første opptreden med Oslo Filharmoniske Orkester (OFO) ti år gammel i 1981, da hun fikk være solist på en barnekonsert med Mariss Jansons som dirigent. I 1982 var hun på nytt solist med OFO, under fremførelse av Vivaldis dobbeltkonsert. Hun har etter dette vært solist med alle de største norske symfoniorkestrene, og i en lang rekke andre land.

Båtnes utgav sin første soloplate i 1986 (*Fra Elise*).

Hun har studert sammen med flere storheter, blant annet Dorothy DeLay (Juilliard Summer School, USA), Ruggiero Ricci (Mozarteum, Salzburg), David Takeno i London, Arve Tellefsen i Oslo og André Gertler i Tyskland.

Ved siden av symfonisk musikk har Båtnes også mye erfaring med kammermusikk, og har spilt i mange festspill og kammermusikkfestivaler i samarbeid med kjent norske pianister som Leif Ove Andsnes, Håvard Gimse, Sveinung Bjelland og Einar Henning Smebye. I 1990-årene var hun 1.-fiolinist i Vertavokvartetten.

Båtnes var ansatt som 2. konsertmester i Oslo Filharmoniske Orkester fram til hun i 2001 ble ansatt som 1. konsertmester i Danmarks Radios Symfoniorkester i København. Deretter flyttet hun til Tyskland og ble 1. konsertmester i *Westdeutscher Rundfunk Sinfonieorchester* (WDR) i Köln i 2003. I 2006 takket hun ja til å bli konstituert konsertmester for OFO, fra 2008 fast 1. konsertmester.

Sammen med Håvard Gimse på klaver lanserte Båtnes i 2008 en CD med Bela Bartoks fiolinmusikk, *Bartók* (Simax classics).

## Priser
* 1990 - Øivind Berghs minnepris
Som medlem av Vertavo-kvartetten har Båtnes mottatt følgende priser:
* 1995 &ndash; 1. pris i *[[Melbourne]] Itnl. Chambermusic Competition*.
* 1996 &ndash; 1. pris i *[[Danmarks Radio|DR’s]] nordiske kammermusikkonkurranse*.
* 1996 &ndash; Kritikerprisen.
* 1997 &ndash; Spellemannprisen, for innspillingen av *[[Carl Nielsen]]–kvartettene*.
* 2008 &ndash; Gammleng-prisen i klassen klassisk

## Referanser
Britt Juul

**Britt Juul** (født 1964) er en norsk bildekunstner. Hun ble tildelt oppgaven med å lage bilder til diplomene som fredsprisvinnerene i 2007 mottok av Den Norske Nobelkomite. 

Juul er utdannet ved Statens håndverks- og kunstindustriskole i Oslo og Statens kunstakademi. Hun ble tildelt Statens materialstipend i 1995. I 1996 ble hun innkjøpt av Det nye Rikshospitalet, og hun deltok på høstutstillingen i 1994, 1995, 1996 og i 1997. I tillegg har hun hatt flere separatutstillinger.
## Referanser
Seiling under Sommer-OL 1928

**Seiling under Sommer-OL 1928** ble arrangert fra 2. til 9. august 1928 i Zuiderzee og i Buiten-IJ ved Amsterdam.

127 utøvere fra 23 nasjoner konkurrerte i tre klasser. Norge ble beste nasjon med en gull- og en sølvmedalje. 

## Medaljefordeling

## Resultater
### 12-fots jolle

### 6 meter
*Rangeringen ble bestemt etter flest antall seiere, deretter flest antall 2.-plasser, 3.-plasser osv.

### 8 meter
*Rangeringen ble bestemt etter flest antall seiere, deretter flest antall 2.-plasser, 3.-plasser osv.

## Eksterne lenker
* Sailing at the 1928 Summer Olympics hos olympedia.org
Klassisk latin

**Klassisk latin** er den formen for latin som ble brukt av antikkens Roma til det som regnes som «klassisk» latinsk litteratur. Den klassiske latinen var i bruk i Gullalderen i latinsk litteratur, det vil si i det 1. århundre f.Kr. og i begynnelsen av det 1. århundre e.Kr., med forekomster inn i Sølvalderen, i det første og andre århundre.

Det som i dag kalles «klassisk latin» var et svært stilisert skriftspråk brukt i litteraturen konstruert ut ifra gammellatin. Språket er en rekonstruksjon av gammellatinen med attisk gresk som forbilde. Klassisk latin skiller seg fra den gamle latinen, som sett hos Cato den eldre, Plautus og delvis Lucretius, både i ordforråd og morfologi; de gamle andredeklinasjonsendelsene *-os* og *-om* i  henholdsvis nominativ og akkusativ entall ble til de karakteristiske *-us* og *-um*.

Talespråket til det romerske folk kalles, særlig fra 100-tallet, for vulgærlatin. Vulgærlatinen skilte seg fra klassisk latin både i ordforråd og grammatikk, og med tiden også i uttale.

## Gullalderlatin
«Gullalderen» i latinsk litteratur (*latinitas aurea*) er perioden fra omtrent 75 f.Kr. til ca. 14, altså de siste årene til den romerske republikk og regjeringstiden til Augustus. Dette regnes ofte som høydepunktet i latinsk litteratur, og latinen fra denne perioden er normen for undervisning verden over fortsatt.

## Gullalderlitteraturen

### Poesi
Lucretius regnes som den tidligste gullalderdikteren, særlig for sitt dikt *De rerum natura* om epikurismen. Catull skrev litt senere, og  pilte en avgjørende rolle når det gjaldt å ta i bruk greske versemål på latin. Gresk versekunst øvde stor innflytelse på den latinske diktning helt til kristendommens fremvekst krevde nye former. De greske tendensene i klassisk latinsk dikting nådde nye høyder med Vergils *[[Aeneiden]]*, som var et episk dikt i stil med Homer. Liknende trekk synes hos Horats. Hans oder og satirer alle fulgte greske forbilder i formen. På samme måte skrev Ovid sin lange dikt om mytologiske emner og sin *[[Ars Amatoria]]* - *Kunsten å elske*. Også Tibull og Properts hadde greske forbilder for sin diktning.

### Prosa
Gullalderprosaens fremste eksempler er *[[Commentarii de Bello Gallico]]* (*Kommentarer til gallerkrigen*) av Julius Cæsar, med sin lakoniske, presise, militære stil, og Marcus Tullius Cicero, hvis rettstaler og politiske taler, og da særlig talene mot Catilina, i mange hundre år ble regnet som de beste eksempler på latinsk prosa.

Historieskrivingen var også en viktig del av gullalderens litteratur, ikke minst Livius' *[[Ab urbe condita]]* (*Fra byens grunnleggelse*), et stort verk om Romas historie fra grunnleggelsen i 753 f.Kr. og frem til augusteisk tid).

## Grammatikk
Klassisk latin skiller seg fra vulgærlatin gjennom den omfattende bruken av kasus fremfor preposisjoner.

## Litteratur
* Eidem, S. (1996): *Latinsk grammatikk*, Oslo: Aschehoug
* Cruttwell, Charles Thomas ([1877] 2005): ''A History of Roman Literature from the Earliest Period to the Death of Marcus Aurelius''. London: Charles Griffin and Company, Project Gutenberg
Live in Marseille 2000

***Live in Marseille 2000*** er en konsert-DVD fra en Mayhem-konsert i Marseille, Frankrike.

## Sporliste
# «Intro»
# «In the Lies Upon You Lay»
# «Fall of Seraphs»
# «Carnage»
# «Crystalized Pain in Deconstruction»
# «Burried By Time and Dust»
# «Symbols of Blood Swords»
# «View from Nihil»
# «Deathcrush»
# «To Daimonion»
# «Freezing Moon»
# «Chainsaw Gutsfuck»
# «A Time to Die»
# «Pure Fucking Armageddon»
# «I Am Thy Labyrinth»
# «From the Dark Past» 

## Artister
*Maniac &ndash; Vokal
*Blasphemer &ndash; Gitar
*Necrobutcher &ndash; Bass
*Hellhammer &ndash; Trommer

## Kilder
*
Junicode

**Junicode** (kort for Junius-Unicode) er en åpen Unicode-font for middelalderinteresserte laget av Peter Baker. De latinske tegnene er basert på en skrifttype brukt av Clarendon Press i det 17. århundre. 

## Eksterne lenker
* 
* Medieval Unicode Font Initiative
Liste over irske flagg

:*Se [[Irlands flagg]] for det offisielle nasjonalflagget.*
**Listen over irske flagg** omfatter nåværende og historiske flagg brukt i staten Irland, samt et Ulster-flagg.
## Nasjonalflagg

## Presidentflagg

## Provinsflagg

## Militært flagg

## Andre flagg
Peep Show

***Peep Show*** er en britisk situasjonskomedie som gikk på Channel 4 fra 2003 til 2015. Serien har David Mitchell og Robert Webb i hovedrollene.

## Handling
Serien følger Mark (Mitchell) og Jeremy (Webb), to menn i slutten av 20-årene som kjenner hverandre fra universitetet, og som nå deler leilighet i Croydon sør i London.

Mark har en kontorjobb og er den mest finansielt vellykkede av de to, men er ekstremt ukomfortabel sosialt, og pessimistisk om det aller meste. Jeremy leier et rom hos Mark. Han er vanligvis mye mer optimistisk og energisk enn Mark, men det musikalske gjennombruddet lar vente på seg, og han er ikke så populær eller tiltrekkende som han liker å tro.

## Produksjon
*Peep Show* skiller seg ut ved at hendelsene i de to hovedpersonenes liv nesten bare vises fra deres eget perspektiv (og perspektivet til andre karakterer som de interagerer med), til en slik grad at en arbeidstittel for serien var *POV* (point of view). Scenene er ofte filmet med kameraer festet til skuespillernes hoder. Figurenes interne monologer (eller tanker) blir presentert gjennom voiceover. Det hender at denne stilen brytes til fordel for et mer tradisjonelt tredjepersonsperspektiv, vanligvis for å etablere scener og «flashbacks». Det er verd å merke seg at også disse scenene er filmet fra synspunktet til en tredje person (en forbipasserende eller perifer figur).

## Referanser


## Eksterne lenker
* 
*
Japans Grand Prix

**Japans Grand Prix** er et Formel 1-løp som første gang ble arrangert på Fuji Speedway i 1976. Det ble gjentatt året etter men fikk deretter en pause frem til 1987, da løpet ble kjørt på Suzuka Circuit, som var vert for løpet frem til . I  fikk Fuji Speedway igjen æren av å holde Japans Grand Prix, men etter to år på Fuji returnerte Suzuka Circuit igjen som arrangør av Japans Grand Prix i . 

## Vinnere av Japans Grand Prix

## Første-gangs-vinnere

##### '''Japans Grand Prix''' har vært vertskap til følgende førere/ konstruktørers første seier:

### Fører(e)

## Tittelavgjørelser

###### '''Japans Grand Prix''' har vært vertskap til følgende tittelavgjørelser:

### Fører(e)

### Konstruktør(er)

## Referanser

## Eksterne lenker
*
Surrealistic Pillow

***Surrealistic Pillow*** er det andre studioalbumet av det amerikanske rockebandet Jefferson Airplane, gitt ut i den 1. februar 1967. Jefferson Airplane spilte inn Surrealistic Pillow i november 1966 i Studio B i RCAs studio i Hollywood. Det tok tretten dager og kostet 8&nbsp;000 dollar. Albumet nådde tredjeplass på Billboards albumliste og det ble sertifisert som gullalbum av RIAA.

*Surrealistic Pillow* var det første albumet med Jefferson Airplane etter at vokalisten Grace Slick kom fraet annet lokalt band, The Great Society, foruten også med trommeslageren Spencer Dryden. Slick hadde med seg to låter fra sitt foregående band, «Somebody to Love» og «White Rabbit». Albumet nådde en tredjeplass på  Billboards albumliste og det ble sertifisert som gullalbum av RIAA. I 2003 ble albumet plassert som nummer 146 på Rolling Stone Magazine sin liste over historiens 500 beste album. Surrealistic Pillow er betraktet som et av de aller vesentligste verker innenfor tidlig psykedelisk rock og 1960-tallets motkultur.

Den opprinnelige trommeslageren Alexander «Skip» Spence hadde forlatt bandet på midten av 1966. Han ble snart erstattet av Dryden, en erfaren jazztrommeslager fra Los Angeles, og halvnevø av Charlie Chaplin, skjønt det siste var et faktum som Dryden holdt skjult. Høsten 1966 erstattet den nye kvinnelige vokalisten Grace Slick den tidligere sangeren Signe Toly Anderson, som sluttet etter at hun fødte en datter. Slick, Dryden, den mannlige vokalisten Marty Balin, gitaristen, vokalistent og låskriveren Paul Kantner, førstegitarist (og tidvis vokalist) Jorma Kaukonen, og bassist Jack Casady utgjorde kjernen i den best kjente besetningen av Airplane, og som forble stabil inntil Dryden slutten tidlig i 1970.

I av sangene på albumet, «Today», gjorde jazzsakofonisten Tom Scott sin egen versjon av sitt album *The Honeysuckle Breeze* (1967). Denne versjonen ble samplet inn i sangen «They Reminisce Over You» (1990) av hiphopduoen Pete Rock & C.L. Smooth.

## Sporliste
**Side en**

#«She Has Funny Cars» (Marty Balin, Jorma Kaukonen) – 3:12 
#«Somebody to Love» (Darby Slick) – 2:58 
#«My Best Friend» (Skip Spence) – 3:01 
#«Today» (Balin, Paul Kantner) – 2:59 
#«Comin' Back to Me» (Balin) – 5:18

**Side to**

#«3/5 of a Mile in 10 Seconds» (Balin) – 3:41 
#«D.C.B.A.-25» (Kantner) – 2:37 
#«How Do You Feel» (Tom Mastin) – 3:31 
#«Embryonic Journey» (Kaukonen) – 1:53 
#«White Rabbit» (Grace Slick) – 2:30 
#«Plastic Fantastic Lover» (Balin) – 2:37

## Personell
*Grace Slick – vokal, piano, orgel, blokkfløyte
*Marty Balin – vokal, gitar
*Paul Kantner – gitar, vokal
*Jorma Kaukonen – gitar, vokal
*Jack Casady – bass, gitar
*Spencer Dryden – trommer, perkusjon

## Referanser


## Eksterne lenker
*Omtale av albumet hos Jefferson Airplanes nettsted
*
Newhall Pass Interchange

**Newhall Pass interchange** er en motorveiskrysning, nord for San Fernando i Sør-California i USA. Den forbinder Interstate 5 (Golden State-motorveien) med State Route 14 (Antelope Valley-motorveien).

## Historie
Newhall Pass interchange har opplevd to kollaps, et i 1971 og et i 1994.

### Brannen i 2007
Newhall Pass interchange blei 12. oktober 2007 klokken 23 lokal tid ramma av ei ulykke da to vogntog kolliderte. Dette skjedde i en tunnel som kun var for vogntog. Kollisjonen utvikla seg til ei ulykke som involverte minst 15 lastebiler. 20 personer klarte å redde seg ut av tunnelen, 10 var skadet. Amerikanske media meldte om at to personer hadde omkommet. Eksplosjonen som fulgte var så kraftig og ilden var så sterk at betongen i tunnelen regelrett smelta, og motorveien over tunnelen måtte også stenges da man frykta at tunnelen kunne rase sammen. Stengningene førte til trafikkaos og køer på veinettet, og det ble hevda at enkelte bilister måtte vente i over syv timer før de kunne kjøre videre. Lokalt politi uttalte at tunnelen kunne være totalt ødelagt. Ulykken fikk internasjonal medieoppmerksomhet.

## Referanser


## Eksterne lenker
* Historical Highways of Central and Southern California: US 6 / US 99 Junction - Tunnel Station